CELEX: C2006/190/69
Language: sk
Date: 2006-08-12 00:00:00
Title: Vec F-72/06: Žaloba podaná 30. júna 2006 – Verheyden/Komisia

12.8.2006   
            
            
               SK
            
            
               Úradný vestník Európskej únie
            
            
               C 190/37
            
         Žaloba podaná 30. júna 2006 – Verheyden/Komisia
   (Vec F-72/06)
   (2006/C 190/69)
   Jazyk konania: francúzština
   Účastníci konania
   
      Žalobca: Luc Verheyden (Angera, Taliansko) (v zastúpení: E. Boigelot, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               nariadiť predloženie spisu týkajúceho sa žalobcu a zapečateného Európskym úradom pre boj proti podvodu (OLAF), ako aj všetkých dôkazných materiálov a dokumentov zhromaždených OLAF-om proti nemu,
            
         
               —
            
            
               nariadiť predloženie splnomocnenia inšpektorov OLAF-u,
            
         
               —
            
            
               nariadiť predloženie všetkých správ OLAF-u týkajúcich sa vyšetrovania bez ohľadu na to, či už boli predložené talianskym súdnym orgánom, vrátane záverečnej správy vnútorného vyšetrovania,
            
         
               —
            
            
               zrušiť vyšetrovanie vedené proti žalobcovi,
            
         
               —
            
            
               zrušiť záznam OLAF-u, ktorým bolo talianskym súdnym orgánom oznámené vyšetrovanie a informácie a zaslané správy o vyšetrovaní,
            
         
               —
            
            
               zrušiť priebežné a záverečné správy o vyšetrovaní,
            
         
               —
            
            
               zrušiť implicitné rozhodnutia, ktorými bola zamietnutá žiadosť a sťažnosť žalobcu,
            
         
               —
            
            
               zrušiť všetky akty nasledujúce a/alebo týkajúce sa týchto rozhodnutí, ktoré boli vydané po podaní tejto žaloby,
            
         
               —
            
            
               zaviazať žalovanú na náhradu škody spolu s úrokmi určenej ex aequo et bono na sumu 30 000 eur s možnosťou zvýšenia alebo zníženia v priebehu konania,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Na podporu svojej žaloby žalobca okrem predloženia žalobných dôvodov podobným dôvodom, ktoré boli predmetom konania vo veci F-5/05 (1), a vznesenia námietok nezákonnosti podobným námietkam v tejto veci tiež tvrdí, že nariadenie Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (2), je nezákonné v časti, v ktorej sa vkladá článok 1 do prílohy IX Služobného poriadku.
   
      (1)  Ú. v. EÚ C 82, 2.4.2005 (vec najprv podaná Súdu prvého stupňa Európskych spoločenstiev pod číslom T-22/05 a postúpená Európskeho súdu pre verejnú službu nariadením z 15.12.2005).
   
      (2)  Ú. v. EÚ L 124, 27.4.2004, s. 1; Mim. vyd. 01/002, s. 130.